Document ID: 32007R0566

KOMISIJAS REGULA (EK) Nr. 566/2007
(2007. gada 24. maijs),
ar ko Čīles Republiku svītro no saņēmējvalstu saraksta I pielikumā Padomes Regulai (EK) Nr. 980/2005 par vispārējo tarifa preferenču sistēmas piemērošanu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2005. gada 27. jūnija Regulu (EK) Nr. 980/2005 par vispārējo tarifa preferenču sistēmas piemērošanu (1), un jo īpaši tās 26. pantu,
tā kā:
(1)
Čīles Republika ir iekļauta Kopienas vispārējo tarifa preferenču sistēmas saņēmējvalstu sarakstā, kas ir izklāstīts Regulas (EK) Nr. 980/2005 I pielikumā.
(2)
Saskaņā ar Kopienas vispārējo tarifa preferenču sistēmu visu Čīlei piešķirto tarifa preferenču iekļaušanu nolīgumā, ar ko izveido asociāciju starp Eiropas Kopienu un tās dalībvalstīm, no vienas puses, un Čīles Republiku, no otras puses, pabeidza ar konsolidāciju, kuru veica ar ES un Čīles Asociācijas Padomes 2006. gada 16. oktobra Lēmumu Nr. 2/2006 par nolīguma I pielikuma grozījumu (2).
(3)
Regulas (EK) Nr. 980/2005 3. panta 2. punkts paredz, ka valsti svītro no saņēmējvalstu saraksta regulas I pielikumā, ja tā gūst labumu no preferenciālas komercvienošanās, kas noslēgta ar Kopienu un kas aptver vismaz visas tās preferences, kuras šai valstij sniedz pašreizējā sistēma.
(4)
Tādēļ Regulas (EK) Nr. 980/2005 I pielikums attiecīgi ir jāgroza.
(5)
Šajā regulā paredzētie pasākumi ir saskaņā ar Vispārējo preferenču komitejas atzinumu,
IR PIEŅĒMUSI ŠO REGULU.
1. pants
Čīles Republiku svītro no Kopienas vispārējo tarifa preferenču sistēmas saņēmējvalstu saraksta, kas ir izklāstīts Regulas (EK) Nr. 980/2005 I pielikumā.
2. pants
Šī direktīva stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 24. maijā

Labels: 3
15
19
18